Byrettens kendelse i sag om lovligheden af Justitsministeriets afgørelse om udlevering til straffuldbyrdelse i Rumænien stadfæstet
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Internationalt samarbejde;
Strafferetlige sanktioner og andre foranstaltninger;
Udlændinge;

/

UDSKRIFT
AF

ØSTRE LANDSRETS DOMBOG
____________

K E N D E L S E

Afsagt den 30. juni 2016 af Østre Landsrets 8. afdeling

(landsdommerne Henrik Bitsch, Mikael Sjöberg og Janni Christoffersen).

8. afd. kære nr. S-1130-16:

Anklagemyndigheden

mod

Arrestant

(CPR nr. (Født 1975))

(advokat Henrik Stagetorn, besk.)

Ved kendelse afsagt af Næstved Ret den 28. april 2016 (2218/2016) stadfæstedes

Justits-ministeriets afgørelse om, at Arrestant, der er rumænsk statsborger, skulle

udleve-res til straffuldbyrdelse i Rumænien på grundlag af en dom afsagt den 14.

marts 2014 af appelretten i Galati, Rumænien. Ved dommen blev Arrestant idømt fire

år og seks måneders fængsel.

Næstved Rets kendelse blev af Arrestant indbragt for landsretten. Kæremålet blev

mundtligt forhandlet i landsretten den 7. juni 2016.

Der er afgivet forklaring af Arrestant. Forklaringen er gengivet i dombogen vedrø-

rende kendelsen af 9. juni 2016, jf. nedenfor.



/

- 2 -

Ved kendelse af 9. juni 2016 besluttede landsretten at udsætte sagen med frist til den

24. juni 2016 for indhentelse af oplysninger fra de rumænske myndigheder om

afsoningsfor-holdene for Arrestant, såfremt han udleveres til Rumænien.

Den 21. juni 2016 fremsendte det rumænske justitsministerium følgende besvarelse til

Justitsministeriet.

…..

Justitsministeriets Afdeling for International Ret og Juridisk Samarbejde

….

Som svar på Deres skrivelse af 14.06.2016 i sagen med J.nr.
53252/2016/LD/13a, vedrørende de danske myndigheders anmodning om svar
på, under hvilke forhold den rumænske statsborger Arrestant, Født 1975, vil
blive fængslet ved en eventuel udlevering til Rumænien, kan vi oplyse følgende:

1. Når den frihedsberøvede bliver overdraget til de rumænske myndigheder i
lufthavnen Henri Coanda Bukarest, vil den pågældende blive afleveret til
fængslet Bukarest Rahova [Penitenciarul Bucuresti Rahova] med henblik på
at gennemføre karantæneperioden (21 dage). Ovennævnte fængsel råder
over 24 karantæneceller, hvor den fængslede bliver tildelt et privat rum på
minimum 2-3 m2. I denne karantæneperiode kan de fængslede gøre brug af
alle deres rettigheder jævnført afsoningslo-ven, samt at de gennemgår et
tilpasningsprogram til forholdene omkring deres frihedsberøvelse.

2. Efter karantæneperiodens afslutning – og med baggrund i frihedsstraffens
længde – er det mest sandsynligt at personen i begyndelsen vil afsone sin
fængselsstraf i en lukket institution. Taget i betragtning at den fængslede har
sin bopæl i amtet Tulcea, er det mest sandsynligt at han i begyndelsen vil
afsone i Fængslet Tulcea [Penitenciarul Tulcea]. Det bør tydeliggøres, at
frihedsstraffens afsoning udføres med baggrund i progressiv-regressiv
systemerne, hvor den indsatte, efter de i loven fastsatte regler, skifter mellem
de to afsoningssystemer og bliver udsendt til den specialiserede detention,
som svarer til den indsattes afsoningssystem.

Ved fastlæggelsen af afsoningsbetingelserne, tager fagrådets medlemmer ud-
gangspunkt i følgende kriterier:
- frihedsstraffens længde;
- den idømtes risikoniveau;
- den idømtes straffeattest;
- den idømtes alder og helbred
- den idømtes opførsel – positiv-negativ – inklusiv under hans tidligere

fængselsophold;



/

- 3 -

- den idømtes fastlagte behov for og egnethed til at blive optaget på detentio-
nens uddannelsesprogrammer, samt programmer for psykologisk og socialt
hjælp;

- den idømtes beredvillighed til at udføre arbejdsopgaver, samt til at deltage i
personudviklende, kulturelle, terapeutiske, psykologisk- og socialrådgiven-de,
etisk-religiøse, skole-, eller professionsuddannede aktiviteter.

Kriminalforsorgen kan ikke påvirke fagrådenes afgørelser  .1

Detentionscellerne i Fængslet Tulcea, hvor afsoningsfængslede er anbragt, er
forsynet med:
- bad med døradgang fra detentionscellen, hvor der er vask, toilet og bruse-

niche;
- naturlig belysning igennem et vindue, hvis mål er 1,13m x 1,15m, og kun-

stig belysning med hvidt neonlys 4 x 18W;
- naturlig ventilation i detentionscellen igennem vinduet med ovennævnte

mål, samt ventilation på badeværelset igennem et vindue, hvis mål er 0,52m
x 0,45m;

- møblement: bord, stole, bøjle og hyldeplads, hvis overflade er 0,78 m2, og
volumen 2,30 m3.

Der er permanent adgang til drikkevand, samt levering af varmt vand ifølge de-
tentionens eget badeprogram (3 gange om ugen). Vi gør opmærksom på at, med
henblik på at sikre hygiejneforholdene, udføres der periodiske og ved be-hov
enkle desinfektionsforanstaltninger af detentionscellerne. Der foretages daglig
klorinering af detentionscellerne, samt årlige hygiejneforanstaltninger i form af
renovering og maling. Ligeledes udføres der ugentlige vask af person-lige
effekter i detentionens vaskeri.

De fængslede, som af forskellige grunde ikke får tildelt arbejde, eller ikke bli-
ver optaget på en skole- og professionsuddannelse, påtager sig gåture, eller ud-
fører aktiviteter i form af personlig udvikling, modtager psykologisk eller soci-
alt hjælp, eller beskæftiger sig med sports- eller religiøse aktiviteter, som mi-
nimum varende 4 timer om dagen.
Vi gør opmærksom på, at man kan deltage i arbejdsopgaver uden for detentio-
nen, under bevogtning, efter den fængsledes eget ønske og hvis der er tilbud
herom.
Der ydes lægehjælp, samt sygebehandling på institutionens lægeafdeling. Under
afsoning kan der forekomme situationer, som ikke kan håndteres af de-
tentionerne, eller af Den Nationale Kriminalforsorgen, og som kræver fængsle-
des flytning, såsom:
- indkaldelser til retsindstanser, hvor transporten udføres af andre fængsler;
- en arrestantflytning til en anden detention kan forekomme på arrestantens

begæring, af familiære grunde;
- indlæggelse i et detentionshospital, eller et hospital underordnet

Sundhedsministeriets som følge af en udvikling af den idømtes sygetil-stand.

På baggrund af ovennævnte, garanterer Den Nationale Kriminalforsorgen at den
herved nævnte person vil afsone sin straf i byen Tulcea, eller i en anden
detention, som vil sikre ham et personligt rum på mellem 2 m2 og 3 m2, inklu-
siv sengen og møblementet.



/

- 4 -

Kriminalforsorgen garanterer ligeledes at personen vil kunne udøve sine ret-
tigheder i overensstemmelse med rammerne statueret i loven om afsoning.

. . . . . . . . .

Rumænien
Justitsministeriet
Den Nationale Kriminalforsorg
Vice-generaldirektør ”

Forsvareren, advokat Henrik Stagetorn, har her over for anført:   
” …

Indledningsvis skal jeg fremhæve landsrettens bemærkninger i kendelse af 9.ds.
om, at EU-domstolen har udtalt, at der skal fremkomme reelle garantier, der
godtgør, at der ikke er reel risiko for, at afsoneren udsættes for umenneske-lig
eller nedværdigende behandling i tilfælde af overgivelse,   

Det er min opfattelse, at skrivelsen ikke indeholder oplysninger, der godtgør, at
disse kriterier er eller vil blive opfyldt.

Det anføres, at afsoningen indledningsvis skal ske i Rahova-fænglset, Bukarest,
der er direkte omtalt i rapporten fra Europarådets Komité til forebyggelse af
Tortur mv. (i det følgende CPT) efter besøg i juni 2014, som et af de kritisable
fængsler. Allerede dette forhold tilsiger, at der ikke skal ske overlevering.

Efter at være placeret i Rahova vil kærend e ’mest sandsynligt’ i ’begyndelsen’
(mine fremhævninger) skulle afsone i Tulcea-fængslet. Som det fremgår af mi-
ne fremhævninger er det det mest sandsynlige i begyndelsen, og altså ingen ga-
ranti for, at min klient ikke senere udleveres til et andet fængsel. Dette forhold
bør også indgå i vurderingen af indholdet af garantien fra ministerieret. CPT har
ikke aflagt Tulcea-fængslet besøg, men der er ikke fremkommet oplysnin-ger,
der godtgør, at dette fængsel skulle have bedre forhold for de indsatte end andre
rumænske fængsler.

Selvom det måtte lægges til grund, at afsoning sker i Tulcea-fængslet gør jeg
gældende, at afsoningen i dette fængsel ikke opfylder de minimumskrav, der er
fastsat af CPT. Dette vil jeg illustrere med et eksempel. Bl.a. fremgår det, at af-
soneren er placeret i et rum med møblement med bord, stole, bøjle og hylde-
plads med en overflade på 0,78 m2. Til dette skal endvidere tillægges arealet for
en eller flere senge. Jeg opfatter nemlig beskrivelsen således, at der er flere
afsonere i samme de tentionscelle, jfr. bemærkningen om ’stole’. Det anføres
videre i skrivelsen, at afsoneren vil have et areal til rådighed på 2-3m2. I CPT’s
rapport s. 28 (ekstraktens s. 108) angives det derimod direkte, at der bør være et
minimumsareal på 4m2.   
. . . . . .



/

- 5 -

Endelig skal jeg bemærke, at CPT fremhæver en række generelle kritisable
forhold i form af massiv og gentagen overbelægning, utilstrækkelig lægelig
bemanding, manglende dagslys og vold fra indsatte og ansatte samt den gene-
relle manglende forståelse for at få rettet op på forholdene. Skrivelsen af 21. ds.
fra Justitsministeriet i Rumænien indeholder ingen bemærkninger om disse
forhold endsige garantier mod, at min klient ikke nedsættes for samme ned-
værdigende eller umenneskelig behandling, som omtalt som generelle forhold af
CPT.   

Jeg gør derfor gældende, at en udlevering til Rumænien vil være i strid med bl.a.
udleveringslovens § 10h, stk. 2 og EMRK artikel 3.”

Landsrettens begrundelse og resultat

Efter de nu foreliggende oplysninger tiltræder landsretten, at der ikke er grundlag for

at antage, at Arrestant ved udlevering til straffuldbyrdelse i Rumænien vil blive udsat

for umenneskelig og nedværdigende behandling. Landsretten har, udover det af de

rumæn-ske myndigheder oplyste, lagt vægt på, at den påberåbte rapport fra

Europarådet er baseret på en undersøgelse i 2014 og ikke omfatter det fængsel, hvor

Arrestant mest sand-synligt skal afsone. Herefter, og i øvrigt af de af byretten anførte

grunde, stadfæstes ken-delsen.

T h i b e s t e m m e s :

Byrettens kendelse stadfæstes.

Statskassen betaler sagens omkostninger.



/